Pr Heidy Purga

Kultuuriminister

11.06.2025

**KIRJALIK KÜSIMUS**

**Eesti Vene Teatrist**

Lugupeetud kultuuriminister Heidy Purga

10. juunil 2025. a. toimus Tallinnas asuvas Vene Teatris pressikonverents, kus teatri juhtkonna ja nõukogu esindajad tõid üldsuse ette kaks uudist. Esiteks, teater saab uue nime – Vene Teatri asemel hakkab see kandma nime Südalinna Teater; teiseks, Kultuuriministeerium vähendab teatri toetust 15% ehk pea 400 tuhande euro võrra. Viimane otsus tähendab teatri direktori sõnul seda, et teater peab nüüd tegema märgatavaid kärpeid oma eelarves ja koondama töötajaid, sh näitlejaid.

Seoses sellega palun Teil vastata järgnevatele küsimustele:

1. Kas Teie arvates on Eestis asuva unikaalse, rohkem kui 75 aastat sama nime kandnud Vene Teatri nimevahetus õigustatud samm? Miks?

2. Millest on tingitud Vene Teatri riigipoolse toetuse järsk 15-protsendiline vähendamine? Kuidas peab teater sellest olukorrast välja tulema? Kuidas mõjub selline samm lavastuste kvaliteedile?

3. Kas teiste Eestis tegutsevate ja Eesti riigi poolt toetatavate teatrite riigipoolne toetus väheneb sel (või järgmisel) aastal analoogselt Vene Teatri toetusega? Kui jah, siis milliste teatrite toetus ja millises mahus?

Lugupidamisega

[allkirjastatud digitaalselt]

Vadim Belobrovtsev

Riigikogu liige

Riigikogu kultuurikomisjoni liige